**Υπόδειγμα Εκτελεστικής Σύμβασης Συμφωνίας -Πλαίσιο**

**….η ΕΚΤΕΛΕΣΤΙΚΗ ΣΥΜΒΑΣΗ ΤΗΣ ΥΠ’ ΑΡΙΘΜ. ΠΡΩΤ. …../….-….-2024 ΣΥΜΦΩΝΙΑΣ ΠΛΑΙΣΙΟ**

**με αντικείμενο** **«Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία»**

**Προϋπολογισμός …ης Εκτελεστικής Σύμβασης ………… ευρώ πλέον Φ.Π.Α. 24%,** **πλέον του δικαιώματος προαίρεσης 50% (……………€ πλέον Φ.Π.Α. 24%)**

**ΓΙΑ ΤΟ ΥΠΟΕΡΓΟ**

**«Δήμος … »**

Στην Αθήνα σήµερα την ../../… οι πιο κάτω συμβαλλόμενοι:

###### αφενός

Το ΝΠ∆∆ µε την επωνυµία «**Τεχνικό Επιμελητήριο Ελλάδας**» που εδρεύει στην Αθήνα, Νίκης 4, Τ.Κ. 10563, με ΑΦΜ 090002260, ∆ΟΥ Δ’ ΑΘΗΝΩΝ, νομίμως εκπροσωπούμενο από τον Προέδρο του κ. Γεώργιο Στασινό, εφεξής αποκαλούμενο στην παρούσα Σύμβαση **«ο Φορέας ή η Αναθέτουσα Αρχή»**

**και αφετέρου**

Η Ένωση Εταιρειών «ΜΥΤΙΛΗΝΑΙΟΣ A.E.- GLOBILED Μ.ΕΠΕ», η οποία αποκαλείται στο εξής **«ο Ανάδοχος»**, εκπροσωπείται νόμιμα για την υπογραφή της παρούσας Σύμβασης από την κα Μαργαρίτα Άριφ Κοινό Εκπρόσωπο της Ένωσης, με Αναπληρωτή Κοινού Εκπροσώπου τον κ. Παναγιώτη Μπακανδρέα, και αποτελείται από τις κάτωθι εταιρείες:

1. Την Ανώνυμη Εταιρεία με την επωνυμία «ΜΥΤΙΛΗΝΑΙΟΣ Α.Ε.» που εδρεύει στο Μαρούσι, Αρτέμιδος 8, 15125, Αττική, με Α.Φ.Μ. 094316669, Δ.Ο.Υ. ΦΑΕ Αθηνών, ΑΡ. ΓΕΜΗ 000757001000, και εκπροσωπείται νόμιμα για την υπογραφή της παρούσας Σύμβασης από την κα Μαργαρίτα Άριφ, δυνάμει του από 28/07/2023 πρακτικού Δ.Σ. αυτής, εφεξής καλούμενη «ΜΥΤΙΛΗΝΑΙΟΣ» και
2. Την εταιρεία με την επωνυμία «ΓΚΛΟΜΠΙΛΕΝΤ ΑΝΑΠΤΥΞΗ ΕΜΠΟΡΙΑ ΦΩΤΙΣΤΙΚΩΝ LED ΚΑΙ ΣΥΣΤΗΜΑΤΩΝ ΕΞΟΙΚΟΝΟΜΗΣΗΣ ΕΝΕΡΓΕΙΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», με διακριτικό τίτλο «GLOBILED Μ.ΕΠΕ» που εδρεύει στην Ιωσήφ Δαμασκηνού 19-21, Αθήνα, με ΑΦΜ: 800472030, ΔΟΥ Δ’ Αθηνών, ΑΡ. ΓΕΜΗ 124321001000, και εκπροσωπείται νόμιμα για την υπογραφή της παρούσας Σύμβασης από τον κ. Παναγιώτη Μπακανδρέα, Διαχειριστή/ Νόμιμο Εκπρόσωπο δυνάμει του από 04/08/2023 Πρακτικού Διαχείρισης αυτής, εφεξής καλούμενη «GLOBILED Μ.ΕΠΕ»,

###### Οι ως άνω συµβαλλόµενοι συµφωνούν και κάνουν αµοιβαία αποδεκτά τα ακόλουθα:

Ο ΑΝΑ∆ΟΧΟΣ, στα πλαίσια υλοποίησης της από .../…../2024 και με αρ. πρωτ. ……. (αρ. ΚΗΜΔΗΣ …………..) συμφωνίας- πλαίσιο με τίτλο **«Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία»**, καλείται να εκπονήσει την **….η Εκτελεστική Σύμβαση** της συμφωνίας αυτής το αντικείμενο της οποίας περιγράφεται αναλυτικά στα άρθρα που ακολουθούν. Με την παρούσα σύμβαση ο Ανάδοχος αναλαµβάνει την υποχρέωση, να εκπληρώσει τα αναφερόµενα στην από …/…./2023 δεσµευτική προσφορά του, σε συνδυασμό με τους όρους της υπ’ αριθμ. πρωτ. 20097/05-07-2023 Διακήρυξης, την υπ’ αριθμ. ΤΕΕ 15071/16.04.2024 (ΑΔΑ:9Σ0Δ46Ψ842-ΝΛΛ) Απόφαση Κατακύρωσης και στην υπ’ αριθμ. πρωτ. …………. Πρόσκληση σύναψης της …ης Εκτελεστικής Σύμβασης, τα οποία και αποτελούν αναπόσπαστο κοµµάτι της παρούσας, σύµφωνα µε τους παρακάτω ειδικότερους όρους:

1. **ΑΝΤΙΚΕΙΜΕΝΟ ΥΠΟΕΡΓΟΥ**

**Γενικά**, ………………………………

**Αναλυτικά,** το αντικείµενο του Έργου έχει ως εξής:

…………………………..

1. **ΧΡΟΝΟ∆ΙΑΓΡΑΜΜΑ**

Το χρονοδιάγραµµα µπορεί να τροποποιηθεί σύµφωνα µε το άρθρο 3 της Συµφωνίας – Πλαίσιο καθώς και κατόπιν συµφωνίας της Αναθέτουσας Αρχής µε τον Ανάδοχο.

1. **∆ΙΑΡΚΕΙΑ ΣΥΜΒΑΣΗΣ**

Η διάρκεια της παρούσας εκτελεστικής σύµβασης ορίζεται, πλην τυχόν δικαιώματος προαίρεσης, έως 31/12/2025. Ως ηµεροµηνία έναρξης της υλοποίησης της ……ης Εκτελεστικής Σύμβασης ορίζεται η ημερομηνία υπογραφής της.

1. **ΕΓΓΥΗΣΕΙΣ**

Για την καλή εκτέλεση της …ης εκτελεστικής σύµβασης ο Ανάδοχος κατέθεσε στην Αναθέτουσα Αρχή την µε αριθµό ……. Εγγυητική επιστολή Καλής Εκτέλεσης της …………. Τράπεζας ποσού ………. Ευρώ, που αντιπροσωπεύει το 4% της αξίας της εκτελεστικής σύμβασης, μη συμπεριλαμβανομένου ΦΠΑ και των δικαιωμάτων προαίρεσης με χρόνο ισχύος μεγαλύτερο κατά τέσσερις (4) μήνες από τον συνολικό χρόνο ισχύος της Εκτελεστικής Σύµβασης και παρατείνεται ανάλογα σε περίπτωση παράτασής του.

Η εγγύηση καλής εκτέλεσης καταπίπτει στην περίπτωση παράβασης των όρων της σύµβασης, όπως αυτή ειδικότερα ορίζει.

Η εγγύηση καλής εκτέλεσης της σύµβασης καλύπτει συνολικά και χωρίς διακρίσεις την εφαρµογή όλων των όρων της σύµβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

Σε περίπτωση τροποποίησης της σύµβασης κατά την παράγραφο 4.5 της διακήρυξης η οποία συνεπάγεται αύξηση της συµβατικής αξίας, ο ανάδοχος είναι υποχρεωµένος να καταθέσει πριν την τροποποίηση, συµπληρωµατική εγγύηση το ύψος της οποίας ανέρχεται σε ποσοστό 4% επί του ποσού της αύξησης, εκτός ΦΠΑ

Η εγγύηση καλής εκτέλεσης επιστρέφεται στο σύνολό τους µετά την οριστική ποσοτική και ποιοτική παραλαβή του συνόλου του αντικειµένου της σύµβασης.

Εάν στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσµη παράδοση, η επιστροφή της εγγύηση καλής εκτέλεσης γίνεται µετά την αντιµετώπιση, κατά τα προβλεπόµενα, των παρατηρήσεων και του εκπρόθεσµου.

Για την καταβολή προκαταβολής ο ανάδοχος θα υποβάλει επιπλέον και την αντίστοιχη εγγύηση προκαταβολής.

1. **ΑΜΟΙΒΗ ΑΝΑ∆ΟΧΟΥ/ ΣΥΜΒΑΤΙΚΟ ΤΙΜΗΜΑ – ΡΗΤΡΑ ΑΝΑΠΡΟΣΑΡΜΟΓΗΣ ΤΙΜΗΣ-** **ΔΙΚΑΙΩΜΑ ΠΡΟΑΙΡΕΣΗΣ**

**5.1** Η αµοιβή του Ανάδοχου ανέρχεται στο ποσό των ( …..) πλέον Φ.Π.Α. 24%, πλέον του δικαιώματος προαίρεσης 50% (……………..€, πλέον Φ.Π.Α. 24%), σύµφωνα µε τα αναφερόµενα στην οικονοµική προσφορά του Αναδόχου.

Η δαπάνη έχει δεσµευθεί µε την υπ΄ αριθµ………… Απόφαση Ανάληψης Υποχρέωσης (Α∆Α ……………

**5.2 ΡΗΤΡΑ ΑΝΑΠΡΟΣΑΡΜΟΓΗ ΤΙΜΗΣ**

Κατ’ εφαρμογή των παρ. 9 και 9α του άρθρου 53 του ν.4412/2016, η πρώτη εκ των οποίων τροποποιήθηκε και η δεύτερη προστέθηκε με την παρ.1 του άρθρου 7 του ν.4965/2022, προβλέπεται η εξής ρήτρα (μαθηματικός τύπος) αναπροσαρμογής των συμβατικών τιμών των προς προμήθεια ειδών: Τ=Τπροσφοράςx(1+ΔΤΚ) όπου ΔΤΚ ο δείκτης τιμών καταναλωτή της συγκεκριμένης κατηγορίας στην οποία υπάγεται το αντίστοιχο συμβατικό είδος

Ειδικότερα στον ακόλουθο πίνακα αναγράφουμε στη στήλη 2 τα άρθρα του προϋπολογισμού, δηλαδή τις εργασίες και τα υλικά, ενώ στην στήλη 3 για κάθε άρθρο αναφέρεται το προς προμήθεια υλικό, το οποίο αντιστοιχεί. Για το κάθε υλικό στην τελευταία στήλη αναφέρεται ο κωδικός COICOP5 και η κατηγορία του αγαθού βάσει των οποίων σε μηνιαία βάση εκδίδεται ο ΔΤΚ από την ΕΛΣΤΑΤ:

|  |  |  |  |
| --- | --- | --- | --- |
| **Α.Α.** | **ΠΕΡΙΓΡΑΦΗ ΕΡΓΑΣΙΩΝ** | **ΕΙΔΟΣ** | **COICOP5 & ΚΑΤΗΓΟΡΙΑ ΑΓΑΘΟΥ** |
| **(1)** | **(2)** | **(3)** | **(4)** |
| 1 | Προμήθεια και εγκατάσταση συσκευής αφής πεζών, νέου τύπου | Συσκευής αφής πεζών, νέου τύπου | 05522 ΔΙΑΦΟΡΑ ΜΙΚΡΑ ΕΞΑΡΤΗΜΑΤΑ |
| 2 | Προμήθεια και εγκατάσταση φωτεινής συσκευής σήμανσης τύπου LED επί του οδοστρώματος και του πεζοδρομίου | Φωτεινή συσκευή σήμανση τύπου LED επί του οδοστρώματος και του πεζοδρομίου | 05113 ΦΩΤΙΣΤΙΚΑ |
| 3 | Προμήθεια και εγκατάσταση κεντρικής μονάδας ελέγχου φωτεινών συσκευών σήμανσης τύπου LED επί του οδοστρώματος και του πεζοδρομίου | Κεντρική μονάδα ελέγχου φωτεινών συσκευών σήμανσης τύπου LED επί του οδοστρώματος και του πεζοδρομίου | 0913 ΕΞΟΠΛΙΣΜΟΣ ΕΠΕΞΕΡΓΑΣΙΑΣ ΠΛΗΡΟΦΟΡΙΩΝ |
| 4 | Προμήθεια και εγκατάσταση πινακίδων Π-21 LED | Πινακίδες Π-21 LED | 05113 ΦΩΤΙΣΤΙΚΑ |
| 5 | Προμήθεια και εγκατάσταση αισθητήρων καταμέτρησης και ανάλυσης κυκλοφοριακών στοιχείων | Αισθητήρες καταμέτρησης και ανάλυσης κυκλοφοριακών στοιχείων | 09121 ΚΑΜΕΡΕΣ |
| 6 | Κατασκευή διάβασης καλωδίων κατω από το οδόστρωμα ή το πεζοδρόμιο και εγκατάσταση σωληνώσεων και καλωδίων | Καλώδια και σωληνώσεις | 05522 ΔΙΑΦΟΡΑ ΜΙΚΡΑ ΕΞΑΡΤΗΜΑΤΑ |
| 7 | Προετοιμασία επιφάνειας παλαιών ασφαλτικών για εργασίες διαγράμμισης | Χρώμα διαγράμμισης | 04310002 ΠΛΑΣΤΙΚΟ ΧΡΩΜΑ |
| 8 | Διαγράμμιση οδοστρώματος με θερμοπλαστικό υλικό | Θερμοπλαστικό υλικό | 04310002 ΠΛΑΣΤΙΚΟ ΧΡΩΜΑ |
| 9 | Πρόσθετη τιμή εκτέλεσης εργασιών διαγράμμισης με χειροκίνητα μέσα ή χειρωνακτικά | Χρώμα διαγράμμισης | 04310002 ΠΛΑΣΤΙΚΟ ΧΡΩΜΑ |
| 10 | Πλακοστρώσεις πεζοδρομίων, νησίδων κ.λ.π. | Πλακίδια και πλάκες | 0431 ΕΙΔΗ ΕΠΙΣΚΕΥΗΣ & ΣΥΝΤΗΡΗΣΗΣ ΚΑΤΟΙΚΙΑΣ |
| 11 | Αποκατάσταση ασφαλτοτάπητα πεζοδιάβασης | Ασφαλτοτάπητας | 04530001 ΠΕΤΡΕΛΑΙΟ ΘΕΡΜΑΝΣΗΣ\* |
| 12 | Ταπείνωση πεζοδρομίων και νησίδων | Πλακίδια και πλάκες | 0431 ΕΙΔΗ ΕΠΙΣΚΕΥΗΣ & ΣΥΝΤΗΡΗΣΗΣ ΚΑΤΟΙΚΙΑΣ |
| 13 | Προμήθεια και εγκατάσταση φωτοβολταϊκών συλλεκτών | Φωτοβολταϊκοί συλλέκτες | 0551 ΜΕΓΑΛΑ ΕΡΓΑΛΕΙΑ ΚΑΙ ΕΞΟΠΛΙΣΜΟΣ |
| 14 | Συντήρηση εξοπλισμού | Τα υλικά με Α/Α 1,2,3,4,5 | 05522 ΔΙΑΦΟΡΑ ΜΙΚΡΑ ΕΞΑΡΤΗΜΑΤΑ, 05113 ΦΩΤΙΣΤΙΚΑ, 0913 ΕΞΟΠΛΙΣΜΟΣ ΕΠΕΞΕΡΓΑΣΙΑΣ ΠΛΗΡΟΦΟΡΙΩΝ, 09121 ΚΑΜΕΡΕΣ |

\*Η άσφαλτος ως υποπροϊόν επεξεργασίας πετρελαίου, ακολουθεί τις διακυμάνσεις των τιμών του.

όπως έχει ανακοινωθεί από την Ελληνική Στατιστική Αρχή (ΕΛΣΤΑΤ) για τον μήνα που προηγείται του χρόνου παράδοσης των οικείων ειδών σε σχέση με τον ίδιο μήνα του έτους κατά το οποίο υποβλήθηκε η προσφορά της αναδόχου και ανακοινώνεται σε μηνιαία βάση από το Υπουργείο Ανάπτυξης και Επενδύσεων, Τπροσφοράς η τιμή μονάδας της οικονομικής προσφοράς της αναδόχου για το αντίστοιχο είδος και Τ η αναπροσαρμοσμένη τιμή μονάδας του είδους. Η ανωτέρω ρήτρα (μαθηματικός τύπος) αναπροσαρμογής εφαρμόζεται μόνο εφόσον έχουν παρέλθει δώδεκα (12) μήνες τουλάχιστον από την καταληκτική ημερομηνία υποβολής των προσφορών στον διαγωνισμό, ο ΔΤΚ της συγκεκριμένης κατηγορίας, στην οποία υπάγεται το είδος, είναι μικρότερος από μείον τρία τοις εκατό (33%) και μεγαλύτερος από τρία τοις εκατό (3%) για τον χρόνο της οικείας παράδοσης των ειδών και το ΤΕΕ διαθέτει τις απαραίτητες για την εφαρμογή πιστώσεις. Η εφαρμογή της ανωτέρω ρήτρας (μαθηματικού τύπου) αναπροσαρμογής τιμών θα γίνεται αμέσως μετά τον νόμιμο (προβλεπόμενο στη σύμβαση και στις σχετικές διατάξεις) χρόνο παράδοσης των οικείων ειδών και πριν από την καταβολή της πρώτης επόμενης τμηματικής πληρωμής της αναδόχου και τελεί υπό την επιφύλαξη της τήρησης των προϋποθέσεων και των περιορισμών εφαρμογής της παρ.1 του άρθρου 337 του ν.4412/2016.

Ειδικότερα δεν επιτρέπεται η δια της εφαρμογής της ανωτέρω ρήτρας (μαθηματικού τύπου) αναπροσαρμογής τιμών υπέρβαση της συνολικής συμβατικής τιμής πέραν του 50% αυτή. Σε περίπτωση εκπρόθεσμης παράδοσης, με υπαιτιότητα αναδόχου, ο χρόνος παράτασης του χρόνου παράδοσης δεν λαμβάνεται υπόψη για την αναπροσαρμογή. Η κατά τας ανωτέρω αναπροσαρμογή τιμών δεν αφορά στις τιμές (μονάδας) των παρεχόμενων στο πλαίσιο της σύμβασης υπηρεσιών, διότι αφενός στις διατάξεις των παρ.9 και 9α του άρθρου 53 του ν.4412/2016 γίνεται ρητή αναφορά μόνο στην αναπροσαρμογή τιμών ειδών (αγαθών) και αφετέρου στις παρ. 10 και 10α του άρθρου 53 του ν.4412/2016, η πρώτη εκ των οποίων τροποποιήθηκε και η δεύτερη προστέθηκε με την παρ.1 του άρθρου 7 του ν.4965/2022, αλλά και στις σχετικές παρ. 3 και 4 του άρθρου 7 του ν.4965/2022 δεν προβλέπεται η υποχρέωση εισαγωγής ρήτρας (τύπου) αναπροσαρμογής των τιμών σε ανατιθέμενες μετά την 1η.10.2022 συμβάσεις υπηρεσιών εκτός αν αυτές αφορούν σε υπηρεσίες καθαριότητας ή φύλαξης κτιρίων.

**5.3 ΔΙΚΑΙΩΜΑ ΠΡΟΑΙΡΕΣΗΣ ΕΚΤΕΛΕΣΤΙΚΗΣ ΣΥΜΒΑΣΗΣ**

Η Αναθέτουσα Αρχή διατηρεί ως δικαίωμα προαίρεσης τη δυνατότητα με μονομερή δήλωσή της κατά την απόλυτη κρίση της και ανάλογα με τις ανάγκες της, να τροποποιήσει μονομερώς τον προϋπολογισμό της εκτελεστικής σύμβασης με αύξηση του φυσικού αντικειμένου, υπό τους όρους της συμφωνίας-πλαίσιο και κατά τη διάρκεια αυτής, κατά ποσοστό έως το 50% της εκτιμώμενης αξίας της. Το δικαίωμα προαίρεσης περιλαμβάνει την αύξηση του φυσικού αντικειμένου της 1ης Εκτελεστικής Σύμβασης, όπως αυτό περιγράφεται στο Παράρτημα Ι - Αναλυτική Περιγραφή Φυσικού και Οικονομικού Αντικειμένου της Συμφωνίας-πλαίσιο, με αντίστοιχη αύξηση του συμβατικού τιμήματος, με βάση τις τιμές μονάδας της Οικονομικής Προσφοράς του Υποψήφιου Οικονομικού Φορέα.

Κατόπιν αυτών, η αξία του δικαιώματος προαίρεσης μπορεί να ανέλθει, για την παρούσα εκτελεστική σύμβαση, έως του ποσού των …………….. € μη συμπεριλαμβανομένου ΦΠΑ 24% (προϋπολογισμός συμπεριλαμβανομένου ΦΠΑ: ………………… €).

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο.

1. **ΤΡΟΠΟΣ ΠΛΗΡΩΜΗΣ – ΚΡΑΤΗΣΕΙΣ ΕΚΤΕΛΕΣΤΙΚΗΣ ΣΥΜΒΑΣΗΣ**

Η πληρωµή του αναδόχου θα πραγµατοποιηθεί µε τον πιο κάτω τρόπο :

**Α)** το **100%** της συμβατικής αξίας μετά την οριστική παραλαβή της Εκτελεστικής Σύμβασης.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**Β)** Χορήγηση έντοκης προκαταβολής τριάντα τοις εκατό **(30%)** του συμβατικού τιμήματος μη συμπεριλαμβανομένου ΦΠΑ μετά την υπογραφή της Σύμβασης, έναντι ισόποσης Εγγυητικής Επιστολής Προκαταβολής συντεταγμένης σύμφωνα με το υπόδειγμα (βλ. ΠΑΡΑΡΤΗΜΑ V). Η παραπάνω προκαταβολή θα είναι έντοκη σύμφωνα με το Νόμο 2362/95 "Περί Δημοσίου Λογιστικού Ελέγχου των Δαπανών του Κράτους και άλλες Διατάξεις". Κατά την εξόφληση θα παρακρατείται τόκος επί της εισπραχθείσης προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής παραλαβής του Έργου. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες. Η εγγυητική επιστολή προκαταβολής θα αποδεσμευτεί άπαξ και θα επιστραφεί με την οριστική ποιοτική και ποσοτική παραλαβή της σύμβασης.

**Γ)** Τμηματικές απολογιστικές πληρωμές του τμήματος της σύμβασης που έχει παραληφθεί, με το Πρωτόκολλο τμηματικής ποσοτικής και ποιοτικής παραλαβής έπειτα από τον ποσοτικό και ποιοτικό έλεγχο, ανά χρονικό διάστημα τριών μηνών, αφού παρακρατηθεί τόκος επί της απομειωμένης από την προηγούμενη πληρωμή προκαταβολής, εφόσον έχει δοθεί προκαταβολή και για το χρονικό διάστημα από την ημερομηνία του υπολογισμού τόκου της προηγούμενης τμηματικής πληρωμής μέχρι την οριστική ποιοτική και ποσοτική παραλαβή της σύμβασης.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης, υπέρ της Ενιαίας Ανεξάρτητης Αρχής Δημοσίων Συμβάσεων (άρθρο 4 Ν.4013/2011 όπως ισχύει)

β) Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016.

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Για κάθε πληρωµή θα συντάσσεται από την Επιτροπή Παραλαβής πρωτόκολλο παραλαβής των παραληφθέντων προϊόντων ή υπηρεσιών.

Η εξόφληση των παραστατικών θα πραγµατοποιούνται σε διάστηµα 60 ηµερών από την παραλαβή τους. Σε περίπτωση καθυστέρησης εφαρμόζονται οι προβλέψεις του ν. 4152/13.

Όλες οι πληρωµές θα γίνονται σε Ευρώ µε την προσκόμιση, κατ’ ελάχιστον, των παρακάτω δικαιολογητικών :

1. Τιµολόγιο του Αναδόχου
2. Πιστοποιητικό Φορολογικής Ενηµερότητας.
3. Πιστοποιητικό Ασφαλιστικής Ενηµερότητας.
4. Πρωτόκολλο οριστικής παραλαβής του αντικειµένου της σύµβασης ως έχει οριστεί .

Από την πληρωµή παρακρατούνται οι τυχόν ποινικές ρήτρες.

1. **ΕΚΧΩΡΗΣΗ –ΥΠΟΚΑΤΑΣΤΑΣΗ**

Ο Ανάδοχος µπορεί να µεταβιβάσει ή να εκχωρήσει μέρος ή ποσοστό συμμετοχής του στη σύμβαση σε οποιοδήποτε τρίτο με τη σύμφωνη γνώμη του Φορέα/Αναθέτουσας Αρχής. Σε περίπτωση που συντρέχουν λόγοι ολικής ή μερικής διαδοχής του αρχικού αναδόχου από άλλον Οικονομικό Φορέα, ή συντρέχουν λόγοι εταιρικής αναδιάρθρωσης περιλαμβανομένης της εξαγοράς, της απορρόφησης, της συγχώνευσης, της απόσχισης κλάδου ή λόγοι αφερεγγυότητας, ιδίως στο πλαίσιο πτωχευτικών - προπτωχευτικών διαδικασιών, τότε, και υπό τον όρο ότι η κατά τα ανωτέρω διαδοχή δεν συνεπάγεται άλλες ουσιώδεις τροποποιήσεις της Σύμβασης, γίνεται, με τη σύμφωνη γνώμη του Φορέα/Αναθέτουσας Αρχής, υποκατάσταση του αρχικού Αναδόχου και τυγχάνουν εφαρμογής οι διατάξεις του νόμου περί τροποποίησης της Σύμβασης χωρίς νέα διαδικασία σύναψης σύμβασης. Ο Ανάδοχος μπορεί να εκχωρήσει οποιεσδήποτε από τις πληρωµές, που απορρέουν από την παρούσα σε Τράπεζα της επιλογής του σύµφωνα τις κείµενες διατάξεις.

1. **ΥΠΟΧΡΕΩΣΕΙΣ ΑΝΑ∆ΟΧΟΥ**

Ο Ανάδοχος ευθύνεται έναντι του Φορέα για την καλή και άρτια εκτέλεση του υποέργου /

ΕΚΤΕΛΕΣΤΙΚΗΣ ΣΥΜΒΑΣΗΣ, σύµφωνα µε τους όρους της σύµβασης.

Ο Ανάδοχος υποχρεούται να λαµβάνει υπόψη του τις παρατηρήσεις του Φορέα, να επανορθώνει τα από αποκλειστική του υπαιτιότητα προκληθέντα ελαττώµατα ή παραλείψεις του κατά τη διάρκεια εκτέλεσης και µέχρι την οριστική παραλαβή του. Η προθεσμία διόρθωσης είναι ανάλογη με την σοβαρότητα του ελαττώματος ή ελλείψεως.

Σε περίπτωση αδικαιολόγητης άρνησης του αναδόχου να συµµορφωθεί προς τις υποδείξεις του Φορέα ή να επανορθώσει τα κατά τα ανωτέρω διαπιστωθέντα ελαττώµατα ή παραλείψεις, τότε, ο φορέας µπορεί ο ίδιος να πραγµατοποιήσει αυτές. Η δαπάνη βαρύνει τον ανάδοχο και αφαιρείται από το συµβατικό τίµηµα..

Εάν παρίσταται ανάγκη κάποιας τροποποίησης ο φορέας µπορεί να ζητά και τη γνώµη του αναδόχου. Ο Ανάδοχος εκφράζει, εγγράφως, την άποψή του και πρέπει να αποδείξει ότι η µεταβολή δεν οφείλεται σε δική του υπαιτιότητα (παράλειψη ή ελάττωµα). Σε περίπτωση που η μεταβολή δεν οφείλεται σε δική του υπαιτιότητα (παράλειψη ή ελάττωµα) τότε ο Ανάδοχος δύναται νόμιμα να την αρνηθεί ή να την πραγματοποιήσει με τους όρους που θα συμφωνήσουν τα μέρη. Ο Ανάδοχος δεν δικαιούται τυχόν επί πλέον αµοιβή εάν οι µεταβολές οφείλονται σε δική του υπαιτιότητα.

1. **ΕΚΤΕΛΕΣΗ ΤΗΣ ΣΥΜΒΑΣΗΣ**
   1. **Παρακολούθηση της σύµβασης**

Η παρακολούθηση της εκτέλεσης της παρούσας και η διοίκηση αυτής θα διενεργηθεί από την καθ’ ύλην αρµόδια υπηρεσία ή άλλως από την υπηρεσία η οποία ορίζεται µε απόφαση του Φορέα ή επιτροπή (Οµάδα ∆ιοίκησης Έργου) που συγκροτείται επίσης µε απόφαση του Φορέα η οποία και θα εισηγείται στο αρµόδιο αποφαινόµενο όργανο για όλα τα ζητήµατα που αφορούν στην προσήκουσα εκτέλεση όλων των όρων της σύµβασης και στην εκπλήρωση των υποχρεώσεων του αναδόχου, στη λήψη των επιβεβληµένων µέτρων λόγω µη τήρησης των ως άνω όρων και ιδίως για ζητήµατα που αφορούν σε τροποποίηση του αντικειµένου και παράταση της διάρκειας της σύµβασης, µε την επιφύλαξη του άρθρου 132 του ν. 4412/2016. Την καθ΄υλην αρµόδια υπηρεσία ή επιτροπή που θα είναι αρµόδια για την παρακολούθηση και εισήγηση στο αρµόδιο αποφαινόµενο όργανο, όπως περιγράφεται ανωτέρω, θα υποστηρίζει στο έργο της ο σύµβουλος τεχνικής υποστήριξης (ΣΤΥ).

Η αρµόδια υπηρεσία µπορεί, µε απόφασή της να ορίζει για την παρακολούθηση της σύµβασης επόπτη µε καθήκοντα εισηγητή υπάλληλο της υπηρεσίας. Με την ίδια απόφαση δύνανται να ορίζονται και άλλοι υπάλληλοι της αρµόδιας υπηρεσίας ή των εξυπηρετούµενων από την σύµβαση φορέων, στους οποίους ανατίθενται επιµέρους καθήκοντα για την παρακολούθηση της σύµβασης. Σε αυτή την περίπτωση ο επόπτης λειτουργεί ως συντονιστής.

Τα καθήκοντα του επόπτη είναι, ενδεικτικά, η πιστοποίηση της εκτέλεσης του αντικειµένου της σύµβασης, καθώς και ο έλεγχος της συµµόρφωσης του αναδόχου µε τους όρους της σύµβασης. Με εισήγηση του επόπτη η υπηρεσία που διοικεί τη σύµβαση µπορεί να απευθύνει έγγραφα µε οδηγίες και εντολές προς τον ανάδοχο που αφορούν στην εκτέλεση της σύµβασης.

* 1. **Παραλαβή του αντικειµένου της σύµβασης**

9.2.1 Η παραλαβή του αντικειμένου των εκτελεστικών συμβάσεων γίνεται από επιτροπή παραλαβής που συγκροτείται, σύμφωνα με την παράγραφο 11 εδάφιο β’ του άρθρου 221 του ν. 4412/2016. Κατά τη διαδικασία παραλαβής (εφαρμόζεται και σε τμηματικές παραλαβές) διενεργείται ο απαιτούμενος έλεγχος σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος.

Μετά την ολοκλήρωση της διαδικασίας, η επιτροπή παραλαβής:

α) είτε παραλαμβάνει το αντικείμενο της σύμβασης, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινόμενου οργάνου,

β) είτε εισηγείται για την παραλαβή με παρατηρήσεις ή την απόρριψη του αντικειμένου της σύμβασης σύμφωνα με τα κατωτέρω:

Αν η επιτροπή παραλαβής κρίνει ότι τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι δεν επηρεάζεται η καταλληλόλητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται τα παραδοτέα, με την επιφύλαξη των οριζόμενων στο άρθρο

5.5 της Διακήρυξης.

Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν έχει εκδοθεί πρωτόκολλο παραλαβής ή πρωτόκολλο με παρατηρήσεις, θεωρείται ότι η παραλαβή έχει συντελεστεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 9.2.1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

Η παραλαβή των παρεχόμενων παραδοτέων γίνεται από επιτροπή παραλαβής που συγκροτείται, σύμφωνα με τις παραγράφους 3 και 11 περ. β’ του άρθρου 221 του ν. 4412/2016.

Ο εκάστοτε Δήμος έχει αποδεχθεί την προμήθεια και εγκατάσταση έξυπνων πρότυπων διαβάσεων σχολείων στα τμήματα οδών αρμοδιότητάς του και εν συνεχεία, την παράδοση – παραλαβή από τον Δήμο, την χρήση, λειτουργία και συντήρηση εκ μέρους του όλων των προς προμήθεια νέων έξυπνων πρότυπων διαβάσεων του Δήμου που περιλαμβάνονται στο συμβατικό αντικείμενο της εκτελεστικής σύμβασης του έργου του θέματος. Επίσης έχει αποδεχθεί την παραλαβή του συνόλου του εξοπλισμού και του λογισμικού που αφορά την προμήθεια και εγκατάσταση των νεών έξυπνων πρότυπων διαβάσεων, τα οποία θα περιέλθουν στον Δήμο. Η παράδοση αυτή θα πραγματοποιηθεί άμεσα μετά την ολοκλήρωση του πρωτοκόλλου οριστικής παραλαβής από την αρμόδια επιτροπή.

* 1. **Απόρριψη παραδοτέου – Αντικατάσταση**

Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του αποφαινομένου οργάνου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/4 του συνολικού συμβατικού χρόνου, ο δε ανάδοχος θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο ανάδοχος δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

Η επιστροφή των υλικών που απορρίφθηκαν γίνεται σύμφωνα με τα προβλεπόμενα στις παρ. 2 και 3 του άρθρου 213 του ν. 4412/2016.

1. **ΟΛΟΚΛΗΡΩΣΗ ΕΚΤΕΛΕΣΗΣ ΣΥΜΒΑΣΗΣ**

Η σύµβαση θεωρείται ότι εκτελέστηκε όταν συντρέχουν οι εξής προϋποθέσεις:

α) Το αντικείμενο που παραδόθηκε υπολείπεται του συμβατικού, κατά μέρος που κρίνεται ως ασήµαντο από το αρμόδιο όργανο και έχει παρέλθει η καταληκτική ηµεροµηνία για την περαίωση της σύµβασης που έχει τεθεί στην διακήρυξη.

β) Παραδόθηκαν και Παραλήφθηκαν οριστικά (ποσοτικά και ποιοτικά) το υπό προμήθεια αντικείμενο της εκτελεστικής σύμβασης.

γ) Έγινε η αποπληρωµή του συµβατικού τιµήµατος, αφού προηγουµένως επιβλήθηκαν κυρώσεις ή εκπτώσεις

δ) Εκπληρώθηκαν και οι λοιπές συµβατικές υποχρεώσεις και από τα δύο συµβαλλόµενα µέρη και αποδεσµεύθηκαν οι σχετικές εγγυήσεις κατά τα προβλεπόµενα από την εκτελεστική σύµβαση.

Για την εκτέλεση των εκτελεστικών συμβάσεων, την παρακολούθηση και Παραλαβή τους, ισχύουν οι σχετικές προβλέψεις του Ν. 4412/2016 όπως εκάστοτε ισχύει.

1. **ΚΑΤΑΓΓΕΛΙΑ ΣΥΜΒΑΣΗΣ**

Η Αναθέτουσα Αρχή µπορεί, και εφόσον δεν υπάρχει άλλος τρόπος – μέσο αποκατάστασης, µε τις προϋποθέσεις που ορίζουν οι κείµενες διατάξεις, να καταγγείλει την παρούσα κατά τη διάρκεια της εκτέλεσής της, εφόσον:

α) η σύµβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης

β) ο ανάδοχος, κατά το χρόνο της ανάθεσης της σύµβασης, τελούσε σε µια από τις καταστάσεις

που αναφέρονται στην παράγραφο 2.2.3.3 της Διακήρυξης και, ως εκ τούτου, θα έπρεπε να έχει αποκλειστεί από τη διαδικασία σύναψης της συµφωνίας -πλαίσιο ή ανάθεσης της παρούσας,

γ) η σύµβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί µε απόφαση του ∆ικαστηρίου της Ένωσης στο πλαίσιο διαδικασίας δυνάµει του άρθρου 258 της ΣΛΕΕ.

Στην περίπτωση που, κατά την εκτέλεση της σύµβασης, ο ανάδοχος καταδικαστεί αµετάκλητα για ένα από τα αδικήµατα που αναφέρονται στην παρ. 2.2.3.1 της διακήρυξης, η αναθέτουσα αρχή δύναται και εφόσον δεν υπάρχει άλλος τρόπος – μέσο αποκατάστασης να καταγγείλει µονοµερώς τη σύµβαση και να αναζητήσει τυχόν αξιώσεις αποζηµίωσης, για κάθε θετική ζημία που υπέστη σύµφωνα µε τις σχετικές διατάξεις του ΑΚ, περί αµφοτεροβαρών συµβάσεων.

Εάν ο ανάδοχος πτωχεύσει ή υπαχθεί σε διαδικασία εξυγίανσης ή ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συµβιβασµού ή αναστείλει τις επιχειρηµατικές του δραστηριότητες ή εάν βρίσκεται σε οποιαδήποτε ανάλογη κατάσταση, προκύπτουσα από παρόµοια διαδικασία, προβλεπόµενη σε εθνικές διατάξεις νόµου, η αναθέτουσα αρχή δύναται, και εφόσον δεν υπάρχει άλλος τρόπος – μέσο αποκατάστασης οµοίως, να καταγγείλει µονοµερώς τη σύµβαση και να αναζητήσει τυχόν αξιώσεις αποζηµίωσης, για κάθε θετική ζημία που υπέστη σύµφωνα µε τις σχετικές διατάξεις του ΑΚ.

1. **ΕΚΠΤΩΣΗ ΑΝΑ∆ΟΧΟΥ**

Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την εκτελεστική σύμβαση που έχει υπογράψει και από κάθε δικαίωμα που απορρέει από αυτήν, με απόφαση της Αναθέτουσας Αρχής, ύστερα από γνωμοδότηση του αρμόδιου οργάνου, α) στην περίπτωση που δεν εκπλήρωσε από αποκλειστική του υπαιτιότητα τις υποχρεώσεις του που απορρέουν από τη συμφωνία – πλαίσιο ή την εκτελεστική σύμβαση ή/και δεν συμμορφώθηκε με αποκλειστική του υπαιτιότητα με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης, β) εφόσον δεν υπέβαλε με αποκλειστική του υπαιτιότητα τα παραδοτέα ή δεν προέβη με αποκλειστική του υπαιτιότητα στην αντικατάστασή τους μέσα στον συμβατικό χρόνο ή στον χρόνο παράτασης που του δόθηκε, σύμφωνα με τα όσα προβλέπονται στο άρθρο 206 του ν. 4412/2016, με την επιφύλαξη των παρ. 2 και 3 του άρθρου 203 του ν. 4412/2016.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των τριάντα (30) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, τότε, μετά από αίτηση του αναδόχου, δίδεται νέα προθεσμία δεκαπέντε (15) ημερών. Αν και η προθεσμία αυτή παρέλθει χωρίς να συμμορφωθεί τότε κηρύσσεται αιτιολογημένα έκπτωτος μέσα σε τριάντα (30) ημέρες από την πάροδο της δεύτερης προθεσμίας συμμόρφωσης.

Στην απόφαση προσδιορίζονται οι λόγοι της µη συµµόρφωσης του αναδόχου προς την ειδική όχληση και αιτιολογείται η έκπτωση µε αναφορά στους λόγους που οδήγησαν σε αυτήν.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή σε υπαιτιότητα τρίτων ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος, επιβάλλεται, μετά από κλήση του για παροχή εξηγήσεων, αθροιστικά, οι κυρώσεις που προβλέπονται στο άρθρο 203 του ν. 4412/2016.

Στον Ανάδοχο που κηρύσσεται έκπτωτος επιβάλλεται, µε απόφαση του αποφαινόµενου οργάνου, ύστερα από γνωµοδότηση του αρµοδίου γνωµοδοτικού οργάνου, το οποίο υποχρεωτικά καλεί τον ενδιαφερόµενο προς παροχή εξηγήσεων, ολική κατάπτωση της εγγύησης καλής εκτέλεσης της σύµβασης.

Ο Ανάδοχος δεν κηρύσσεται έκπτωτος από την σύµβαση όταν συντρέχουν και αποδεικνύονται σύµφωνα µε τα αναφερόµενα στο παρακάτω άρθρο λόγοι ανωτέρας βίας.

1. **ΑΝΩΤΕΡΑ ΒΙΑ**

Τα συµβαλλόµενα µέρη δεν ευθύνονται για τη µη εκπλήρωση των συµβατικών τους υποχρεώσεων, στο µέτρο που η αδυναµία εκπλήρωσης οφείλεται σε περιστατικά ανωτέρας βίας.

Ο Ανάδοχος που επικαλείται ανωτέρα βία υποχρεούται µέσα σε είκοσι (20) ηµέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκοµίσει στο Φορέα τα απαραίτητα αποδεικτικά στοιχεία.

1. **ΤΡΟΠΟΠΟΙΗΣΗ ΣΥΜΒΑΣΗΣ**

Η σύµβαση µπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύµβασης, µόνο σύµφωνα µε τους όρους και τις προϋποθέσεις του άρθρου 132 του ν. 4412/2016 και κατόπιν γνωµοδότησης του αρµοδίου οργάνου του Φορέα. Ειδικότερα, ισχύει το δικαίωµα προαίρεσης κατά το άρθρο 1.3.4 της διακήρυξης.

1. **ΕΠΙΛΥΣΗ ∆ΙΑΦΟΡΩΝ**

Η παρούσα διέπεται από το Ελληνικό ∆ίκαιο και κάθε τροποποίησή της µπορεί να γίνει µόνο εγγράφως σύµφωνα µε τα αναφερόµενα ανωτέρω.

Αρµόδιο για την επίλυση οποιασδήποτε διαφοράς προκύψει, η οποία δεν θα καταστεί δυνατό να επιλυθεί φιλικά, θα είναι το ∆ιοικητικό Εφετείο της Περιφέρειας, στην οποία εκτελείται εκάστη σύµβαση, κατά τα ειδικότερα οριζόµενα στις παρ. 1 έως και 6 του άρθρου 205Α του ν. 4412/2016.

Ο Ανάδοχος µπορεί κατά των αποφάσεων που επιβάλλουν σε βάρος του κυρώσεις δυνάµει του άρθρου 9 και του άρθρου 12, της παρούσας σύµβασης να υποβάλει προσφυγή για λόγους νοµιµότητας και ουσίας ενώπιον του Φορέα, µέσα σε ανατρεπτική προθεσµία τριάντα (30) ηµερών, από την ηµεροµηνία της κοινοποίησης ή της πλήρους γνώσης της σχετικής απόφασης. Επί της προσφυγής, αποφασίζει το αρµόδιο αποφαινόµενο όργανο του Φορέα, ύστερα από γνωµοδότηση του αρµόδιου συλλογικού οργάνου. Η εν λόγω απόφαση δεν επιδέχεται προσβολή µε άλλη οποιασδήποτε φύσεως διοικητική προσφυγή.

Αυτά αφού συµφωνήθηκαν µεταξύ των εδώ συµβαλλοµένων, συντάχθηκε το παρόν σε ………

(…….) αντίτυπα, από τα οποία αφού υπογράφτηκαν ως ακολούθως, ο Ανάδοχος έλαβε από ένα αντίτυπο και ο Φορέας ….. αντίτυπα.

**Οι συµβαλλόµενοι**

|  |  |
| --- | --- |
| Για το  Τεχνικό Επιμελητήριο Ελλάδας | Για την  Ένωση Εταιρειών «ΜΥΤΙΛΗΝΑΙΟΣ A.E.- GLOBILED Μ.ΕΠΕ » |
| Ο Πρόεδρος  Γεώργιος Στασινός | Ο Κοινός εκπρόσωπος  Μαργαρίτα Άριφ |

|  |  |
| --- | --- |
| Για την «ΜΥΤΙΛΗΝΑΙΟΣ Α.Ε.» | Για την «ΓΚΛΟΜΠΙΛΕΝΤ ΑΝΑΠΤΥΞΗ ΕΜΠΟΡΙΑ ΦΩΤΙΣΤΙΚΩΝ LED ΚΑΙ ΣΥΣΤΗΜΑΤΩΝ ΕΞΟΙΚΟΝΟΜΗΣΗΣ ΕΝΕΡΓΕΙΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» |
| Ο νόμιμος Εκπρόσωπος  Μαργαρίτα Άριφ | Ο διαχειριστής/νόμιμος Εκπρόσωπος  Παναγιώτης Μπακανδρέας |