|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 19 - 09 - 2024 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : Δ.Υ. |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της  Δημοτικής Επιτροπής  ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για την υποβολή αίτησης χρηματοδότησης από το Υπουργείο Εσωτερικών ποσού 1.000.000€ για τη μελέτη «ΑΝΑΠΛΑΣΗ ΚΑΙ ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΤΟΥ ΑΣΤΙΚΟΥ ΧΩΡΟΥ ΕΠΙ ΤΗΣ ΠΛΑΤΕΙΑΣ ΗΡΩΩΝ ΠΟΛΥΤΕΧΝΕΙΟΥ ΤΟΥ ΔΗΜΟΥ ΜΟΣΧΑΤΟΥ- ΤΑΥΡΟΥ ΚΑΙ ΜΕΤΑΤΡΟΠΗ ΤΟΥ ΣΕ ΕΝΑΝ ΥΠΑΙΘΡΙΟ ΠΟΛΥΧΩΡΟ ΔΡΑΣΤΗΡΙΟΤΗΤΩΝ ΑΝΟΙΧΤΟ ΣΕ ΟΛΟΥΣ».

Η Πλατεία Ηρώων Πολυτεχνείου της Δ.Κ. Μοσχάτου του Δήμου Μοσχάτου- Ταύρου, βρίσκεται στα ΟΤ 101 και 102 της Δ.Κ. Μοσχάτου, τα οποία διαχωρίζονται μεταξύ τους μέσω της πεζοδρομημένης οδού Αγίου Γερασίμου. Στο σύνολο της περικλείεται από τις οδούς Κοραή- Αργοστολίου- Κεφαλληνίας- Χρυσοστόμου Σμύρνης και είναι έναντι του Δημαρχείου του Μοσχάτου. Αποτελεί ένα χώρο ο οποίος καθημερινά και καθ΄ όλη τη διάρκεια της ημέρας προσελκύει ένα μεγάλο πλήθος κατοίκων και επισκεπτών, διαφορετικών ηλικιών και σκοπών επίσκεψης.

Αφενός προσελκύει άτομα τα οποία κάνουν χρήση των υπηρεσιών του Δήμου, αφετέρου η ύπαρξη στο χώρο αυτό της παιδικής χαράς, του αναψυκτηρίου του Δήμου και του μεγάλου ελεύθερου χώρου, αποτελεί ένα χώρο συνάθροισης σημαντικού αριθμού κατοίκων, συμβάλλοντας στην κοινωνικοποίηση και ψυχαγωγία των ατόμων, στην ανταλλαγή απόψεων, στη δημιουργία ενεργών πολιτών. Επιπλέον αποτελεί ένα χώρο στον οποίο πραγματοποιούνται κατά τη διάρκεια όλου του έτους πολιτιστικές εκδηλώσεις του Δήμου, προσελκύοντας επισκέπτες και από όμορες περιοχές, για την παρακολούθηση αυτών.

Παρά όμως το γεγονός ότι αποτελεί ένα σημαντικό σημείο αναφοράς για τους κατοίκους και τους επισκέπτες του Δήμου, η υφιστάμενη διαμόρφωση της πλατείας δημιουργεί ασυνέχειες στο χώρο, χωρίς διακριτά όρια των χρήσεων που γίνονται σε αυτή, οδηγώντας σε αδυναμία πλήρους χρήση της, στον αποκλεισμό ηλικιακών ομάδων και γενικότερα σε μείωση της λειτουργικής της δυναμικής.

Με το προτεινόμενο έργο «ΑΝΑΠΛΑΣΗ ΚΑΙ ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΤΟΥ ΑΣΤΙΚΟΥ ΧΩΡΟΥ ΕΠΙ ΤΗΣ ΠΛΑΤΕΙΑΣ ΗΡΩΩΝ ΠΟΛΥΤΕΧΝΕΙΟΥ ΤΟΥ ΔΗΜΟΥ ΜΟΣΧΑΤΟΥ- ΤΑΥΡΟΥ**»** επιχειρείται μέσω σύγχρονων σχεδιαστικών προτύπων, η μετατροπή του σε έναν υπαίθριο πολυχώρο δραστηριοτήτων, ανοιχτό σε όλους, με αξιοποίηση του συνόλου του χώρου της πλατείας, εξασφαλίζοντας πέραν της περιβαλλοντικής αναβάθμισης του χώρου και την εξάλειψη κοινωνικών αποκλεισμών, βελτιώνοντας τη ποιότητα της ζωής των κατοίκων.

Για τους παραπάνω λόγους, και καθώς:

* η συγκεκριμένη πλατεία συγκεντρώνει μεγάλο πλήθος επισκεπτών, κατοίκων και μη
* η μεγάλη έκτασή της επιτρέπει μέσω του ανασχεδιασμού του χώρου να δημιουργηθεί ένας πιο λειτουργικός χώρος, ανοιχτός σε όλους

.

ο Δήμος μας προτίθεται να υποβάλει αίτημα για τη χρηματοδότηση χρηματοδότησης από το Υπουργείο Εσωτερικών της μελέτης με τίτλο «ΑΝΑΠΛΑΣΗ ΚΑΙ ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΤΟΥ ΑΣΤΙΚΟΥ ΧΩΡΟΥ ΕΠΙ ΤΗΣ ΠΛΑΤΕΙΑΣ ΗΡΩΩΝ ΠΟΛΥΤΕΧΝΕΙΟΥ ΤΟΥ ΔΗΜΟΥ ΜΟΣΧΑΤΟΥ- ΤΑΥΡΟΥ ΚΑΙ ΜΕΤΑΤΡΟΠΗ ΤΟΥ ΣΕ ΕΝΑΝ ΥΠΑΙΘΡΙΟ ΠΟΛΥΧΩΡΟ ΔΡΑΣΤΗΡΙΟΤΗΤΩΝ ΑΝΟΙΧΤΟ ΣΕ ΟΛΟΥΣ» προϋπολογισμού 1.000.000,00€ συμπεριλαμβανομένου Φ.Π.Α. 24%.

Κατόπιν των ανωτέρω, **εισηγούμαστε**:

την υποβολή αίτησης χρηματοδότησης από το Υπουργείο Εσωτερικών ποσού 1.000.000€ για τη μελέτη με τίτλο «ΑΝΑΠΛΑΣΗ ΚΑΙ ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΤΟΥ ΑΣΤΙΚΟΥ ΧΩΡΟΥ ΕΠΙ ΤΗΣ ΠΛΑΤΕΙΑΣ ΗΡΩΩΝ ΠΟΛΥΤΕΧΝΕΙΟΥ ΤΟΥ ΔΗΜΟΥ ΜΟΣΧΑΤΟΥ- ΤΑΥΡΟΥ ΚΑΙ ΜΕΤΑΤΡΟΠΗ ΤΟΥ ΣΕ ΕΝΑΝ ΥΠΑΙΘΡΙΟ ΠΟΛΥΧΩΡΟ ΔΡΑΣΤΗΡΙΟΤΗΤΩΝ ΑΝΟΙΧΤΟ ΣΕ ΟΛΟΥΣ»

και παρακαλούμε για τη λήψη σχετικής απόφασης.

|  |  |  |  |
| --- | --- | --- | --- |
|  |  | |  | | --- | | Ο ΔΗΜΑΡΧΟΣ ΜΟΣΧΑΤΟΥ- ΤΑΥΡΟΥ  ΑΝΔΡΕΑΣ Γ. ΕΥΘΥΜΙΟΥ | |