|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 19 - 09 - 2024 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : Δ.Υ, |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της  Δημοτικής Επιτροπής  ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για την συμμετοχή του Δήμου Μοσχάτου- Ταύρου, ως εταίρος, στην τρίτη πρόσκληση υποβολής προτάσεων της Ευρωπαϊκής Αστικής Πρωτοβουλίας (EUI) και των καινοτόμων δράσεων (EUI-IA)- 06/05/2024-14/10/2024, στη θεματική περιοχή «Τεχνολογία και Πόλεις»

Σχετ.: Η από 06-05-2024 πρόσκληση της Ευρωπαϊκής Αστικής Πρωτοβουλίας (EUI) και των καινοτόμων δράσεων (EUI-IA)

Οι εντεινόμενες επιπτώσεις της κλιματικής αλλαγής αντανακλούν την αυξανόμενη ανάγκη για την ενσωμάτωση των κλιματικών επιπτώσεων στον χωρικό σχεδιασμό και γενικότερα στην καθημερινότητα και την ζωή των πόλεων. Παράλληλα διαμορφώνουν την ανάγκη για καινούρια εργαλεία στον τομέα της προσαρμογής στην κλιματική αλλαγή που θα χρησιμοποιούν σύγχρονες τεχνολογίες με στόχο την ενίσχυση της πρόληψης και τον μετριασμό των επιπτώσεων από ακραία καιρικά φαινόμενα. Οι προσπάθειες του χωρικού σχεδιασμού θα πρέπει να λειτουργούν προληπτικά ως προς τους κλιματικούς κινδύνους, να συμβάλλουν στην προσαρμογή στην κλιματική αλλαγή και να προτείνουν λύσεις ανθεκτικές και προσαρμόσιμες σε αυτήν, βοηθώντας ταυτόχρονα την καθημερινότητα πολιτών και ιδιαίτερα των ευάλωτων κοινωνικών ομάδων.

Βασικός στόχος του προγράμματος «**Τεχνολογία και Πόλεις**» αποτελεί η «*ενίσχυση της πρόληψης και του μετριασμού των φυσικών και ανθρωπογενών καταστροφών (βιομηχανικοί κίνδυνοι, ακραία καιρικά φαινόμενα, ανεξέλεγκτες πυρκαγιές, σεισμοί, κίνδυνοι για την δημόσια υγεία, απειλές για την ασφάλεια) σε αστικές περιοχές με την ενσωμάτων τεχνολογιών σε πολιτικές πρόβλεψης και πρόληψης, σχέδια και έργα που χρησιμοποιούνται ως νέοι τρόποι για την δημιουργία ποικίλων σεναρίων, για την πρόβλεψη περιβαλλοντικών και κλιματικών προκλήσεων και οικονομικών κινδύνων, καθώς και των συναφών κοινωνικών μετασχηματισμών και προβλημάτων υγείας*».

Το γεγονός όμως ότι παρατηρούνται σημαντικά κενά στον τρόπο ενσωμάτωσης των κλιματικών επιπτώσεων στον χωρικό και πολεοδομικό σχεδιασμό, με ελλιπείς προδιαγραφές και οδηγίες, περιορίζουν την δυνατότητα των πόλεων να αναπτύξουν κλιματικά ανθεκτικές υποδομές και ένα βιώσιμο περιβάλλον για τους πολίτες.

Στόχος του προτεινόμενου έργου «**ΤΕΧΝΟΛΟΓΙΑ ΚΑΙ ΠΟΛΕΙΣ»** είναι να καλύψει το συγκεκριμένο κενό συνδυάζοντας την ανάπτυξη ολοκληρωμένων προσεγγίσεων στον σχεδιασμό, με την κατασκευή πράσινων υποδομών στις πόλεις χρησιμοποιώντας εργαλεία τελευταίας τεχνολογίας που δεν είναι μόνο τεχνολογικά προηγμένο αλλά και προσιτό και εφαρμόσιμο για την επιστημονική κοινότητα, τους μελετητές και τους υπεύθυνους χάραξης πολιτικής.

Συγκεκριμένα, όσον αφορά τον Δήμο μας, Η γεωγραφική θέση του κάνει ακόμη πιο επιτακτική την ανάγκη λήψης μέτρων για τις επιπτώσεις της κλιματικής κρίσης, καθώς απειλείται άμεσα σε περίπτωση ακραίων καιρικών φαινομένων. Επιπλέον είναι ένας Δήμος με μεγάλες πρώην βιομηχανικές περιοχές, που θα πρέπει μέσω του πολεοδομικού σχεδιασμού και καινοτόμων λύσεων, να αναβαθμιστούν για την βελτίωση της ποιότητας της ζωής των κατοίκων, ενώ τέλος μέσω των έργων του προγράμματος αυτού θα δημιουργηθεί ένας ολοκληρωμένος σχεδιασμός για την σύνδεση της πόλης με τον Φαληρικό Όρμο.

Επιπλέον να αναφερθεί ότι λόγω πληθυσμιακών δεσμεύσεων του προγράμματος (Δήμοι άνω των 50.000 κατοίκων), ο Δήμος μας θα συμμετάσχει ως συνδεόμενη Αστική Αρχή με το Δήμο Καλλιθέας, ο οποίος θα είναι η κύρια Αστική Αρχή.

Για την υλοποίηση του έργου απαιτείται η συμμετοχή του Δήμου σε ένα ευρύτερο εταιρικό σχήμα με διακριτό αντικείμενο για κάθε ένα από τα μέλη του σχήματος. Το έργο είναι συγχρηματοδοτούμενο σε ποσοστό 80%, με κάλυψη του 20% των δαπανών από τους Δήμους με ιδίους πόρους. Το ύψος του έργου φτάνει έως τα 5εκ. €.

Συγκεκριμένα το αντικείμενο του έργου είναι η ανάπτυξη στους δυο Δήμους:

α) μιας ολοκληρωμένης προσέγγισης- συστήματος εκτίμησης κλιματικής τρωτότητας και υπολογισμού κλιματικής διακινδύνευσης, μέσα από ένα ψηφιακό διαδικτυακό εργαλείο που θα δημιουργηθεί στους δύο Δήμους, με τη χρήση μεθοδολογιών- εργαλείων τεχνητής νοημοσύνης.

β) ενός συστήματος μετρήσεων μέσα από αισθητήρες που θα τοποθετηθούν στους Δήμους, αλλά και εμπλοκή της τοπικής κοινωνίας.

γ) ενός ολοκληρωμένου σχεδίου γύρω από τις πράσινες υποδομές στις περιοχές παρέμβασης με έμφαση τις συνδέσεις με την Αθήνα και το παράκτιο μέτωπο του Φαληρικού Όρμου, η διερεύνηση παραμέτρων, διαδικασιών, σταδίων και πλαισίου ένταξης των κλιματικών κινδύνων και της κλιματικής τρωτότητας- κλιματικής διακινδύνευσης στον χωρικό σχεδιασμό, ειδικότερα στα Τοπικά Πολεοδομικά Σχέδια των Δήμων.

δ) η πιλοτική υλοποίηση των προτεινόμενων λύσεων και πράσινων υποδομών.

Σε συνέχεια της εν λόγω πρόσκλησης ο Δήμος μας προτίθεται να συμμετάσχει στο εταιρικό σχήμα για την υποβολής προτάσεων στο πρόγραμμα «Τεχνολογία και Πόλεις» της Ευρωπαϊκής Αστικής Πρωτοβουλίας (EUI) και των καινοτόμων δράσεων (EUI-IA) με ύψος χρηματοδότησης έως 5εκ. €, με κάλυψη των δαπανών από τους Δήμους του 20% με ιδίους πόρους.

Ως ημερομηνία λήξης υποβολής του αιτήματος είναι η 14η Οκτωβρίου 2024.

Κατόπιν των ανωτέρω, **εισηγούμαστε**:

1. Τη συμμετοχή μας σε εταιρικό σχήμα, ως συνδεόμενη Αστική Αρχή με τον Δήμο Καλλιθέας (κύρια Αστική Αρχή) για την υποβολή προτάσεων στα πλαίσια του προγράμματος «Τεχνολογία και Πόλεις» της Ευρωπαϊκής Αστικής Πρωτοβουλίας (EUI) και των καινοτόμων δράσεων (EUI-IA) με ύψος χρηματοδότησης έως 5εκ. €, με κάλυψη των δαπανών από τους Δήμους του 20% με ιδίους πόρους.

2. Την αποδοχή των όρων συμμετοχής στο πρόγραμμα

και παρακαλούμε για τη λήψη σχετικής απόφασης.

|  |  |  |  |
| --- | --- | --- | --- |
|  |  | |  | | --- | | Ο ΔΗΜΑΡΧΟΣ ΜΟΣΧΑΤΟΥ- ΤΑΥΡΟΥ  ΑΝΔΡΕΑΣ Γ. ΕΥΘΥΜΙΟΥ | |

Συνημμένα:

1. Η από 06-05-2024 πρόσκληση της Ευρωπαϊκής Αστικής Πρωτοβουλίας (EUI) και των καινοτόμων δράσεων (EUI-IA)