

ΕΛΛΗΝΙΚΗ ΔΗΜΟΚΡΑΤΙΑ Μοσχάτο……….

ΝΟΜΟΣ ΑΤΤΙΚΗΣ

ΔΗΜΟΣ ΜΟΣΧΑΤΟΥ-ΤΑΥΡΟΥ

Διεύθυνση Διοικητικών Υπηρεσιών Προς:

Κοραή 36 & Αγ. Γερασίμου, Τ.Κ. 18345 κ. Πρόεδρο και Μέλη

Τηλέφωνο: 213-2019 638 της Δημοτικής Επιτροπής

**ΘΕΜΑ…. «ΛΗΨΗ ΑΠΟΦΑΣΗΣ ΓΙΑ ΤΟΝ ΠΡΟΓΡΑΜΜΑΤΙΣΜΟ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ (ΔΕ ΜΑΓΕΙΡΩΝ) ΕΤΟΥΣ 2024.**

Κυρίες, κύριοι

Όπως γνωρίζετε, λόγω της δυσμενούς δημοσιονομικής κατάστασης στην οποία βρίσκεται η χώρα, και στο πλαίσιο της περιστολής των κρατικών δαπανών, έχει περιοριστεί δραστικά η δυνατότητα των φορέων του δημοσίου, ΟΤΑ και λοιπών ΝΠΔΔ ως προς την πραγματοποίηση πάσης φύσεως προσλήψεων.

Οι φορείς μπορούν επίσης να προβαίνουν στην πρόσληψη προσωπικού ιδιωτικού δικαίου ορισμένου χρόνου ή τη σύναψη συμβάσεων μίσθωσης έργου για την κάλυψη αναγκών, για την πραγματοποίηση συγκεκριμένων έργων, στο πλαίσιο υλοποίησης προγραμμάτων.

Σύμφωνα με την αιτιολογική έκθεση του Ν.4314/04 με το [άρθρο 30 του Ν.4314/14](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000022420_N0000024573_S0000093343) εισάγεται εξαίρεση για τη σύναψη συμβάσεων μίσθωσης έργου σε συγχρηματοδοτούμενα έργα του ΕΣΠΑ, ΣΕΣ ή άλλων κοινοτικών ή διεθνών προγραμμάτων χρηματοδότησης από το πεδίο εφαρμογής του ν. 2527/1997 καθώς και της ΠΥΣ 33/2006. Ο λόγος της εξαίρεσης ανάγεται στο πραγματικό γεγονός ότι οι συμβάσεις μίσθωσης έργου που συνάπτονται για την εκτέλεση συγχρηματοδοτούμενων έργων δεν αποτελούν προσλήψεις, καθώς πρόκειται για συμβάσεις μίσθωσης έργου που από τη φύση τους είναι για ορισμένο χρόνο (όσο διαρκεί το συγχρηματοδοτούμενο έργο) και για κάλυψη αναγκών που, επειδή συνδέονται µε συγκεκριμένο και σαφώς προσδιορισμένο χρονικά έργο, δεν μπορούν να θεωρηθούν πάγιες και διαρκείς. Επίσης, δεν επιβαρύνουν τον κρατικό προϋπολογισμό.

Ως εκ τούτου για τα αιτήματα που εμπίπτουν στις ανωτέρω εξαιρέσεις δεν απαιτείται έγκριση της ΠΥΣ ούτε και αποστολή των αιτημάτων στο ΥΠ.ΕΣ.Δ.Α. ([ΥΠ.ΕΣ. οικ: 3948/06.02.2017](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000575_N0000000584_N0000027507_S0000131775)) ([ΥΠ.ΕΣ.Δ.Α. οικ. 5420/22.02.2016](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000575_N0000000584_N0000026934_S0000121378)) ([ΥΠ.ΕΣ.Δ.Α.οικ.7057/25.02.2015](http://www.dimosnet.gr/index.php?MDL=pages&Branch=N_N0000000002_N0000023676_N0000000020_N0000000575_N0000000584_N0000024620_S0000112063))([ΥΠ.ΕΣ.Δ.Α17555/07.08.2015](http://www.dimosnet.gr/index.php?MDL=pages&Branch=N_N0000000002_N0000023676_N0000000020_N0000000575_N0000000584_N0000024620_S0000117702)).  
Με την θέσπιση των εν λόγω διατάξεων δίνεται η δυνατότητα να συνάπτονται άμεσα και χωρίς επιπλέον διαδικασίες έγκρισης από κεντρικούς φορείς, συμβάσεις που εξυπηρετούν ανάγκες προγραμμάτων που εντάσσονται μέσα σε διεθνή και κοινοτικά πλαίσια χρηματοδότησης και είναι ορισμένα σε είδος, δράσεις και χρονική διάρκεια. ([ΥΠ.ΕΣ.Δ.Α. ΔΙΠΑΑΔ/Φ.2.9/48/οικ.26059/10.10.2016](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000575_N0000000584_N0000026934_S0000128281)).

Όπως προκύπτει από τους ενδεικτικούς κατάλογους Φορέων ανά Δήμο που ανάρτησε στην ιστοσελίδα της στις 05/08/2024 η Ελληνική Εταιρία Τοπικής Ανάπτυξης & Αυτοδιοίκησης (Ε.Ε.Τ.Α.Α.) Α.Ε. έχει εγκριθεί η συμμετοχή μας στο αναφερόμενο πρόγραμμα για το έτος 2024-2025.

Συνεπώς στην παρούσα φάση πρέπει να γίνει ο προγραμματισμός για την αναφερόμενη κατηγορία.

Μετά τα παραπάνω σας γνωρίζουμε ότι στους Παιδικούς σταθμούς και Βρεφονηπιακούς Σταθμούς του Δήμου Μοσχάτου Ταύρου υπηρετούν δύο (2) μόνιμοι υπάλληλοι ειδικότητας ΔΕ Μαγείρων, μια (1) μόνιμη υπάλληλος που εκτελεί καθήκοντα ΔΕ Μαγείρων (η οποία έχει υποβάλει αίτηση μετάταξης από ΥΕ καθαριότητας στην αναφερόμενη ειδικότητα και αναμένεται η απόφαση από το Υπηρεσιακό Συμβούλιο), μια (1) υπάλληλος ΙΔΑΧ ειδικότητας ΔΕ Μαγείρων και μια (1) υπάλληλος ειδικότητας ΔΕ Μαγείρων με σύμβαση ορισμένου χρόνου. Επίσης δύο (2) Μάγειρες με σύμβαση μίσθωσης έργου που η σύμβαση τους έληξε 31/07/2024.

Στο Δήμο Μοσχάτου Ταύρου λειτουργούν 6 βρεφονηπιακοί και παιδικοί σταθμοί με αποτέλεσμα να παρουσιάζονται δυσκολίες στη λειτουργία τους που δεν μπορούν να αντιμετωπισθούν αποτελεσματικά από το υπάρχον προσωπικό.

Παρακαλώ **για την σύναψη σύμβασης μίσθωσης έργου** από την υπογραφή της σύμβασης έως 31/07/2025 για

* Ένα (1) άτομο ειδικότητας ΔΕ Μαγείρων για το αναφερόμενο διάστημα, με προεκτιμημένο κόστος αμοιβής 11.400,00 ευρώ. Ο υπολογισμός της δαπάνης αφορά το χρονικό διάστημα από 1η Οκτωβρίου 2024 έως την λήξη της σύμβασης (31/07/2025).

Η σχετική δαπάνη θα βαρύνει τον Κ.Α. 60.6117.0006 με τίτλο «Σύμβαση μίσθωσης έργου ΔΕ Μαγείρων», του προϋπολογισμού έτους 2024 και σε περίπτωση που η σύμβαση λήξει μετά την 31/12/2024, οι αναλογούσες πιστώσεις θα εγγραφούν και στον προϋπολογισμό του επόμενου οικονομικού έτους (2025).

Το ανατιθέμενο έργο θα παραδίδεται τμηματικά, με τόπο εκτέλεσης τους Βρεφονηπιακούς και Παιδικούς Σταθμούς.

Η Διευθύντρια

Διοικητικών Υπηρεσιών

ΚΑΛΛΙΟΠΗ ΑΘΑΝΑΣΟΠΟΥΛΟΥ